Tim nazzjonali tal-futbol tal-Ukrajna L-iskwadra nazzjonali tal-futbol ta' l-Ukrajna hu t-tim nazzjonali tal-futbol ta' l-Ukrajna u hu mmexxi mill-Football Federation of Ukraine. Wara d-diviżjoni ta' l-Unjoni Sovjetika, huma lagħbu l-ewwel logħba fid-29 t'April 1992 kontra l-Ungerija. Qabel din id-diviżjoni, il-plejers Ukreni kienu jilagħbu mat-Tim Nazzjonali tal-Futbol ta' l-Unjoni Sovjetika. Ftit mill-aqwa plejers mill-Ukrajna taż-żmien disgħin (bħal Andrei Kanchelskis, Viktor Onopko, Sergei Yuran u Oleg Salenko) għażlu li jirrapreżentaw lit-tim Russu minħabba li l-FIFA għażlet lir-Russja bħala s-suċċessur tar-rekords tat-tim ta' l-Unjoni Sovjetika. It-tim ta' l-Ukrajna ma pparteċipax għall-kampjonat important sa l-1994. F'dawn l-aħħar snin, it-tim Ukren żviluppa sew u plejers bħal Andriy Shevchenko u Serhiy Rebrov jinsabu jilgħabu fost l-aqwa timijiet fid-dinja. L-Ukrajna naqset li tikkwalifika għal xi kampjonat ta' importanza sa l-2005, tliet darbiet tikklassifika fit-tieni post tal-grupp u titlef fil-"playoffs". L-Ukrajna tilfet kontra l-Kroazja u b'hekk tilfet il-post fit-Tazza tad-Dinja 1998; l-Islovenja rebħet lill-Ukrajna biex ippreveniet għat-tieni darba li ma tgħaddix għal kompetizzjoni mportanti - din id-darba l-Euro 2000; il-Ġermanja ikkwalifikat fil-"playoff" kontra l-Ukrajna għat-Tazza tad-Dinja 2002. Wara kampanja ta' ma tantx suċċess fil-kwalifikazzjoni għall-Kampjonati Ewropej 2004, Oleg Blokhin sar il-kowċ il-ġdid ta' l-Ukrajna. Alavolja xi spekulazzjoni dwar il-kowċ il-ġdid minħabba r-riżultati mhux daqshekk tajba mal-klabbs ta' qabel. Però huwa wera l-potenzjal tiegħu hekk kif it-tim ta' l-Ukrajna kkwalifika għall-ewwel darba fl-edizzjoni ta' l-2002 tat-Tazza tad-Dinja. Dan ġara fit-3 ta' Settembru 2005, meta spiċċaw pari ta' 1-1 kontra l-Georgia fi T'bilisi. Fit-Tazza tad-Dinja huma waslu sal-kwarti tal-finali, però tilfu 3-0 kontra l-Italja, ir-rebbieħa ta' l-edizzjoni. L-iktar partiti mportanti għat-tim nazzjonali ta' l-Ukrajna jintlagħbu fl-"Olimpiysky National Sports Complex" fi Kyiv, li hu l-grawnd tat-tim ta' Dynamo Kyiv (li preżentament jintuża' għall-partiti mportanti ta' l-Ewropa). Madanakollu hekk kif xi infastruttura u grawnds ġodda qed jinbnew (għall-preparazzjoni għall-Kampjonati Ewropej 2012) xi grawnds qed jintużaw fi bliet bħal Lviv, Donetsk u Odessa. Fit-Tazza tad-Dinja 2006, l-ewwel kampjonat importanti minn mindu l-Unjoni Sovjetika nfirdet, l-Ukrajna ġiet fi Grupp H flimkien ma' Spanja, l-Għarabja Sawdita u t-Tuniżija. Huma bdew bidu ħażin b'telfa ta' 4-0 kontra Spanja, imma rkupraw meta rebħu lill-Għarabja Sawdita 4-0 fejn din kienet l-ikbar rebħa fit-Tazza tad-Dinja. Fl-aħħar logħba tal-grupp, bi prestazzjoni mhux daqshekk tajba, huma rnexxielhom jirbħu 1-0 lit-Tuniżija b"'penalty" skurjat minn Andriy Shevchenko. Fit-Tieni Rawnd, l-Ukrajna rebħu 3-0 lill-Isvizzera wara l-għoti tal-"penalties" wara li wara l-ħin normali u l-ħin miżjud il-partita baqgħet 0-0. Fil-kwarti tal-finali, l-Ukrajna tilfu 3-0 kontra l-Italja biex spiċċaw il-kampanja tat-Tazza tad-Dinja. Gowlers: Difensuri: Midfielders: Attakkanti: